KS Daily View 19 ต.ต. 2022
19 ตุลาคม 2565

KS Daily View 19.10.2022 > ตลาดหุ้นทั่วโลก Rebound ขึ้นต่อ แนะลงทุนหุ้นงบดี/ กลุ่ม Growth/ Tech SET คาดแกว่งตัวขึ้น 1585-1605 จุด หุ้นแนะนำวันนี้  KKP, BBIK
ประเด็นที่เกิดขึ้นปลายสัปดาห์ที่แล้ว
ต่างประเทศ : ตลาดหุ้นทั่วโลก Rebound ขึ้นต่อไม่ได้มีปัจจัยอะไรใหม่จากวันก่อนหน้า หลักๆหนุนจากรายงานผลประกอบการงวด 3Q22 ที่ออกมาแข็งแกร่ง โดยเฉพาะฝั่งสหรัฐ โดยดัชนี Dow Jones  +1.1%, NASDAQ +0.9% โดย Sector ในดัชนี S&P500 ปรับขึ้นทุกกลุ่ม โดยกลุ่มที่ขึ้นมากที่สุดคือ Industrials  +2.3% Materials +1.9%, Utilities +1.79%, Financials +1.6%
ส่วนราคาสินค้าโภคภัณฑ์ โดยเฉพาะราคาพลังงานทั้ง ล่าสุด ราคาก๊าซธรรมชาติ LNG นำเข้าในเอเชียปรับตัวลงต่อเนื่องต่ออยู่ที่ USD29.6/MMBtu –3%DoD และ -53%จากระดับสูงสุดในเดือน ส.ค.  เช่นเดียวกับราคาน้ำมันดิบ (BRENT) -1.7% ปิดที่  US$90.03/bbl เนื่องจากตลาดกังวลเรื่องที่จีนชะลอการประกาศตัวเลข GDP และสหรัฐฯมีแผนจะปล่อยน้ำมันสำรองเพิ่มอีก 15 ล้านบาร์เรล   โดยรวม KS ประเมินเป็นบวกในการเก็งกำไรต่อหุ้นกลุ่ม Anti Commodity อาทิ กลุ่มปั้มน้ำมัน อาทิ PTG, OR กลุ่มโรงไฟฟ้า SPP อาทิ BGRIM, GPSC  และกลุ่มโรงแรมในยุโรปอย่าง MINT และ SHR 
ในประเทศ : SET Index เมื่อวานปิด 1590.4 จุด(+1.21%DoD) นำโดย กลุ่มโรงไฟฟ้า อาทิ BGRIM+4.1%, GULF+3.1%, GPSC+2.1% กลุ่มอิเล็กทรอนิกส์ DELTA +2%  กลุ่มโรงแรม MINT +7%,SHR+6.2%  ประเด็นอื่นๆ
1.) สื่อรายงานว่ารัฐบาลเตรียมต่ออายุมาตรการคนละครึ่งเฟส 6 พร้อมกับ "ช้อปช่วยชาติ" ลดหย่อนภาษีเพิ่มอีก 3 หมื่นบาท คาดเริ่ม 8 พ.ย.-31 ธ.ค. หลังจากต้นปีให้สิทธิ "ช้อปดีมีคืน" ไปแล้ว และเปิดทางให้โรงแรม-ที่พักทั่วประเทศเข้ามาร่วม มองเป็นบวกต่อกลุ่มค้าปลีก COM7  และห้างสรรพสินค้า CPN, CRC  และกลุ่มโรงแรม  และสายการบิน
2.) ครม.เห็นชอบให้ยกเว้นการแสดงใบรับรองแพทย์และการต้องมารับใบอนุญาตทำงาน สำหรับคนต่างด้าวที่ได้รับ LTR visa มองการที่คนต่างชาติเข้ามาอยู่อาศัยที่ไทยมากขึ้นจะเป็นบวกกับกลุ่มอสังหาฯ โดยเฉพาะคอนโดฯ เพิ่มอาทิ ANAN, SIRI
ประเด็นที่ต้องติดตามต่อในสัปดาห์นี้
ในประเทศ :  ติดตามการรายงานงบงวด 3Q22 ของบริษัทจดทะเบียนในไทย  โดยในช่วงนี้กลุ่มธนาคารรายงานผลประกอบการ ล่าสุด TISCO, KKP ประกาศงบออกมาดีกว่าตลาดคาด  โดยกำไรตลาดรวม อิง Bloomberg Consensus คาดอยู่ที่ 1.97 แสนล้านบาท +44%YoY แต่ -25.5%QoQ  โดย Sector ที่กำไรจะเติบโต QoQ และ YoY หลักๆ คือ กลุ่มเครื่องดื่มและอาหาร, BANK, ยานยนต์, รับเหมาก่อสร้าง, ค้าปลีก, สื่อ, ท่องเที่ยว,ขนส่ง  ส่วนกลุ่มที่กำไรหดตัวทั้ง  QoQ และ YoY คือ กลุ่มปิโตรเคมี, วัสดุก่อสร้าง, ICT   เบื้องต้นกลยุทธการลงทุน KS แนะนำหาหุ้นที่แนวโน้มกำไรงวด 3Q-4Q22 เติบโต QoQ, YoY และราคาหุ้นยังไม่กลับสูงจุดสูงของปี และมี Upside จากราคาเป้าหมาย  อาทิ CPF, TU, CPALL, MAKRO, SCB, TTB, BBL, KTB, BAM, ASK, JMT,PSH, SC, QH, ERW
ประเมินตลาดหุ้นไทยวันนี้คาด 1585-1605 จุด หุ้นแนะนำ KKP, BBIK
Top pick :
KKP(ราคาทางพื้นฐาน 90.0 บาท) โดยเราแนะนำเนื่องจาก 
1.) รายงานกำไรงวด 3Q22 ออกมา 2.08 พันล้าน(+2% QoQ, +41% YoY) สูงกว่าที่เราและตลาดคาดหนุนจาก NII และ non-NII ที่แข็งแกร่ง สินเชื่อเติบโตแข็งแกร่งต่อเนื่องจากทุกกลุ่มทั้ง Coporate loan และฝั่ง Retail loan โตดี และคุณภาพสินทรัพย์สามารถควบคุมได้ด้วยอัตราส่วน NPL คงที่ในระดับ 3.1%
2.)Valuation ดึงดูด โดย PER ปี 2022-23 ต่ำอยู่ที่ 7.7 เท่าและ 7 เท่า ตามลำดับ รวมถึง PBV 1 เท่าเทียบกับ ROE ที่ 14.5% ในปี 2022 และอัตราตอบแทนเงินปันผลสูงที่คาดว่าจะอยู่ในระดับสูงที่ 6.5% และ 7.1% ในปี 2565-66
3.) กำไร 9 เดือนแรกของปี คิดเป็น 80% ของประมาณการกำไรปี 2022 ปัจจุบันของเรา ทำให้มี upside การปรับประมาณการ  
BBIK(ราคาทางพื้นฐาน 104.35 บาท)
1.) ยังคงมุมมองเชิงบวกต่อแนวโน้มรายได้ปี 2565 จากยอด Backlog ที่แข็งแกร่งที่ 447 ลบ. ในไตรมาส 2/2565 เราคาดว่ากำไรจะเติบโตอย่างแข็งแกร่งในปี 2565-67 ด้วย CAGR ที่ 64%
2.)ได้ Sentiment บวกตามหุ้น Growth และกลุ่มTech ต่างประเทศที่กลับมาฟื้นตัวตั้งแต่ต้นสัปดาห์
รายงานตัวเลขเศรษฐกิจ
วันพุธ ติดตามดัชนีราคาบ้านเดือน ก.ย. ของจีนคาด -1.5% YoY (เทียบเดือนก่อนหน้าที่ -1.3% YoY) ตัวเลขเงินเฟ้ออังกฤษเดือน ก.ย. คาด +0.4% MoM และ 10% YoY (เทียบ 9.9% ของเดือนก่อนหน้า) ตัวเลข Core Inflation ของอังกฤษเดือน ก.ย. คาด +6.4% YoY ตัวเลข Housing starts ของสหรัฐฯ เดือน ก.ย. คาด -7% MoM เป็น 1.47 ล้านยูนิต ตัวเลข Building permits ของสหรัฐฯ เดือน ก.ย. คาด -2% MoM เป็น 1.48 ล้านยูนิต ปริมาณสต๊อกน้ำมันรายสัปดาห์ของสหรัฐฯ และถ้อยแถลงของ Fed Bullard
วันพฤหัสฯ ติดตามตัวเลขการส่งออกและนำเข้าของญี่ปุ่นเดือน ก.ย.คาด +27.1% YoY และ +45% YoY ตามลำดับ ตัวเลขดุลการค้าของญี่ปุ่นคาด -Y2167bn (เทียบเดือนก่อนที่ -Y2817bn) การกำหนดอัตราดอกเบี้ย Loan Prime Rate 1 ปีและ 5 ปีของจีนเดิมอยู่ที่ 3.65% และ 4.3% ตามลำดับ ดัชนี PPI ของเยอรมันเดือน ก.ย. คาด +44% YoY (จากเดือนก่อหน้าที่  +45.8% YoY) ตัวเลข Initial Jobless Claim ของสหรัฐฯ คาด +232K (จากสัปดาห์ก่อนที่ +228K) ตัวเลข Existing Homes Sales เดือน ก.ย. คาด -0.3% MoM เป็น 4.69 ล้านยูนิต ถ้อยแถลงของ Fed Jefferson, Fed Cook และ Fed Bowman
วันศุกร์ ติดตามตัวเลขเงินเฟ้อเดือน ก.ย. ของญี่ปุ่น คาด 3.2% YoY ตัวเลข Retail sales ของอังกฤษเดือน ก.ย. คาด -0.5% MoM ตัวเลข Consumer Confidence Flash เดือน ต.ค. ของยูโรโซน คาด -30.3 จุด (แย่ลงจากเดือนก่อนหน้าที่ -28.8 จุด) และถ้อยแถลงของ Fed Williams
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY